Botsa dipotso tse di tla dirang gore a phuthologe. Go dira gore a ikutlwe a phuthologile, simolola ka go mmolelela ka dilo tse di neng di diragalela ba bangwe ka nako ya diphetogo tsa bosha. Ka sekai, o ka botsa morwadio go re “A bangwe ba baithutikawena ba kile ba bua ka go tsena mo kgweding?” “A bana ba bangwe ba dira metlae ka basetsana ba ba golang ka bonako?” O ka botsa morwao go re “A bana ba bangwe ba sotla ka bana ba ba golang ka bonya?” Fa bana ba ba simololang dingwaga tsa bosha ba simolola go bua ka tsela e diphetogo tsa bosha di amang ba bangwe ka gone, go ka nna motlhofo gore ba bue ka se se ba diragaletseng le kafa ba ikutlwang ka gone ka tsone. Fa ba dira jalo, dirisa kgakololo eno ya Baebele: ‘Nna bonako go utlwa, le bonya go bua.’—Jakobe 1:19.